RO-ALERT, mult prea alert. Mesajul DSU despre rata de infectare de peste 3 la mia de locuitori în București.
Oamenii au fost atenționați să respecte regulile sanitare. Mesajul DSU indica faptul că masca de protecție trebuie purtată corect. Mesajul a fost trimis marți dimineața.
Marți dimineața, locuitorii Capitalei au primit un mesaj RO Alert, prin care erau atenționați că rata de infectare este una ridicată."Atenție! În municipiul București, nivelul de răspândire a noului coronavirus (COVID-19) este ridicat – peste 3 la mia de locuitori. MASCA este obligatorie în spațiile deschise și în cele închise! ȘCOLILE își vor desfășura cursurile online. Activitatea ÎN INTERIOR a restaurantelor, cafenelelor, cinematografelor, sălilor de spectacole și sălilor de jocuri de noroc este interzisă. Aceste decizii sunt valabile pentru următoarele 14 zile. RESPECTAȚI măsurile sanitare pentru a nu pune în pericol viața dvs. sau a celor din jur.! DSU-IGSU", este mesajul pe care l-au primit bucureștenii.Marți intră în vigoare restricțiile din Capitală. Masca de protecție este obligatorie atât în spațiile închise, cât și în spațiile deschise, iar unitățile de învățământ își vor desfășura activitatea în mediul online. Comitetul Municipiului București pentru Situații de Urgență a decis că masca de protecție este obligatorie atât în spațiile închise, cât și în spațiile deschise, că unitățile de învățământ își vor desfășura activitatea în mediul on-line, în scenariul prevăzut de ordinul Ministrului Educației și Cercetării, respectiv în scenariul roșu, și că toate activitățile desfășurate în interior, în restaurante, cafenele, cinematografe, săli de spectacole, săli de jocuri de noroc sunt interzise.Activitatea în creșe și after-school-uri este permisă în continuare.De asemenea, Prefectura Capitalei anunță că desfășurarea activităților în învățământul superior va fi reglementată de senatul fiecărei universități, acestea având autonomie universitară.